safouaneb/arywiki huggingface dataset:
عباس محمود لعقاد

عباس محمود لعقاد (تولد ف 28 يونيو 1889 ف اسوان - مات ف 13 مارس 1964 ف لقاهرة) كان كاتب وشاعر و صحافي و مفكر مصري، كيتحسب من لكتاب لمهمين بلعربية ف لقرن 20، و كان كيتسمّى "موسوعي". لعقاد كان عضو ف مجلس النواب د مصر، و ف لمجمع د اللغة لعربية. كتب 75 كتاب و 10 د الدواوين د الشعر و كتر من 15. 000 مقال صحافي ف حياتو.
موسم أصيلة

موسم اصيلة، لي سميتو لاصلية ب لعربية "مهرجان اصيلة الثقافي الدولي"، هو موسم تقافي كيتنضم كل عام ف مدينة اصيلة. لمهرجان كاتنضمو مؤسسة منتدى اصيلة من 1978 لي كيراسها لوزير لخارجية لقديم محمد بنعيسى. تاريخ. لفيكرة د هاد لموسم جا بيها محمد بنعيسى ف 1976 باش يجمع ڭاع شكالات د تقافة لمغريبية ف لمدينة د اصيلة لي اصلو منها. موراها ب عاماين اسس معا لفنان تّشكيلي محمد لمليحي، لي حتا هو اصلو من نفس لمدينة، جمعية لمحيط تقافية لي نضمات اول نسخة د لموسم ف 1978. ف 1997 تاسسات مؤسسة منتدى اصيلة باش تضمن ستيمرارية د لموسم. وصل لموسم ل نسخة ديالو 42 ف 2021. ملي تاسس، لموسم د اصيلا ماتنضمش غير ف تلاتة د لعوامات، ملي كان جا لجفاف ف شّمال د لمغريب، ف 1999 بسباب لموت د لحسن تّاني ؤ ف 2020 بسباب جايجة ڤيروس كورونا. نشاطات. ف هاد لموسم كيتنضمو حتا جوايز تقافية باش يكرمو نّاس تميزو ف شي ضومين، بحال جايزة بلند لحيدري د شوعارا لعرب شباب ؤ جايزة محمد زفزاف د رواية لعربية. نتيقادات. من بين نتيقادات لي كيعطيوها لملاحضين علا هاد لموسم هو بلي خص يجدد راسو خصوصا انه مازال كيتبنا شي افكار بحال "لحوار لحضاري" لي ولات متجاوزة هادي سنين.
متحف اللوڤر

متحف اللوڤر (بلفرانساوية: Musée du Louvre) هو متحف جا ف باريز، لعاصمة د فرانسا. هو لمتحف اللي تيزوروه اكبر عدد د الناس ف لعالم، و فيه لوحات ومنحوتات مشهورين بزاف بحال مونا ليزا و ڤينوس دو ميلو. ف لمجموع كاين 380. 000 حاجة ف لمتحف، غادين من ما قبل التاريخ تال لقرن 21. لاصل د لمتحف هو لقصر د اللوڤر، اللي تبنا ف 1190 ف وقت لملك فيليپ التاني، وسكنو فيه بزاف د لملوك د فرانسا. من مورا التورة لفرانساوية، ف 10 غشت 1793، ولاّ اللوڤر متحف وتحل لݣاع الناس باش يزوروه.
بوروبودور

بوروبودور ؤلا بارابودور (ب لاندونيسية Candi Borobudur، ب جّاڤانية ꦕꦤ꧀ꦝꦶꦧꦫꦧꦸꦝꦸꦂ، "كاندي بارابودور") هوّا معبد بودي ماهاياني مشهور كيرجع ل لقرن تّامن ؤلا تّاسع، جا لموضع ديالو ف ماݣيلانݣ، اندونيسيا. بوروبودور هوّا اكبر معبد بودي ف لعالم.
لحركة د 23 مارس

لحركة د 23 مارس ولا لمنضمة د 23 مارس، كانت منضمة ماركسية لينينية مغربية، تابعة ل ليسر، تاسسات نهار 23 مارس 1970. سّمية د لمنضمة و تّاريخ لي تاسسات فيه مربوطين ب لموضهارات د 1965، لي ماتو فيهم بزاف د الناس ف الدار لبيضا. لحركة د 23 مارس كانت تاتامن باللي التبدال د لوضع ف لمغريب ما يقدرش يكون بلهضرة والنقاش، و باللي خاص تورة باش يتبدل النضام و يولي جمهوري. من الناس اللي اسسوها كان محمد بن سعيد ايت ايدر و سيون اسيدون و عبداللطيف زروال. كان قيها تقريبا 2000 واحد، ما بين لمغريب و لخاريج. من بعد ما خدمات بزاف د لعوامات ف السرية، تبدلات لحركة التورية د 23 مارس و قررو الروايس ديالها يردّوها قانونية. ف 1983، تاسس لحزب د منظمة العمل الديموقراطي الشعبي، من مورا ما رجعو بزاف د لقياد د لحركة من لمنفى.
كناش موزع

لكناش لموزع (ب نّݣليزية Distributed Ledger ؤلا Distributed Ledger Technology، ب ختيصار DLT) هيّا طيكنولوجيا لي كاتجلّا ف معلومات رقمية (داطا) لي مكوپية، مسانكرونيزية ؤ موزّعة على بزاف لبلايص لجغرافية ف مواقع مختالفين، لي موجودة ف بلدان ؤلا مؤسسات مختالفين. عكس لبازدّوني لمركزية، لكناش لموزع ماكيكونش عندو ادمينيسطراتور. شي مرات كيتخدّم موصطلح اخور لي هوّا طيكنولوجيا د جّورنال لمكوپي (ب نّݣليزية Replicated Journal Technology، ب ختيصار RJT). لكناش لموزع كيحتاج ل جوج عناصر موهيمين هوما ريزو پيرتوپير، ؤ الݣوريتم ديال تّوافق، لي كيضمن بلي لعݣدات ديال رّيزو غادي ينسخو دّاطا ديال لكناش لموزع. وحدة من شكال ؤلا تطبيقات ديال لكناش لموزع هيّا لبلوكتشيين لي تقدر تكون عومومية ؤلا خاصة. تطبيقات. بعض لبناك لمركازية، بحال ف سنغافورة، ؤسطراليا، شّينوا، كوريا لجنوبية ؤ زيمبابوي ديجا بداو من 2016 كيدرسو لامكانية ديال تخدام طّيكنولوجيا د لكناش لموزع ف لخلاص. نواع. اشهر نوع ديال لكنانش لموزعين هوّا "لبلوكتشيين". كاينين جوج نواع خرين هوما "تانݣل" لي تّختارع باش يامپليمونطي لكريپطوصولدي ايوطا، ؤ "هاشݣراف".
عين البيضاء

عين البيضاء (ب الفرانساوية Aïn Beïda) هي مدينة جاية في الولاية ديال ام لبواغي شرق جزاير و كاتّعتابر اكبر بلاصة ݣاع ف الولاية من حيث الكثافة السكانية (118 الف نسمة) و هي بعيدة على الولاية بـ 24 كلم، و على عنابة ب 173 كلم، تبسة ب 88 كلم، لجزائر لعاصمة ب 500 كلم، قسنطينة ب 110 كلم. رّتيفاع ديالها على سطح البحر 1008 م. و زيد عندها اكبر مصنع ف الشرق الجزائري د تّريسينتي. اللغة. كايهضرو ناس عين البيضاء ب اللغة الامازيغية الشاوية و اللهجة الجزايرية و تبقى لعربية هي لغة الادارة كيما كيقول دستور الدولة.
كريپطوݣرافيا

لكريپطوݣرافيا ؤلا لكريپطولوجيا (من ليونانية، كريپطوس، ب معنى "مخبّي" +، "ݣرافيين"، ب معنى "كتب" ؤلا، "لوݣوص"، ب معنى "كلمة") هيّا لمومارسة ؤ لقراية ديال تقنيات تّواصل لمسيكوريزي ب وجود سلوك معادي. بشكل عام، لكريپطوݣرافيا كاتدرس كيفاش بنادم يقدر يبني ؤ ياناليزي پروطوكولات د تّواصل لي كاتمنع طاراف تالت ؤلا عوموم نّاس باش يقراو ؤلا يطّالعو على ميساجات خاصة. لكريپطوݣرافيا لعصرية مبازية بزاف على نّضريات د لماط، سيرتو نّضرية د لاعداد، و لاعداد لّولية.
عادل زوراق

عادل زوراق، تولد ف 25 غشت 1978، هو حكم د كورة مغريبي. حياتو. قبل ما يبدا تحكيم ف 2001، كان خدام زوراق ؤستاد ف لموركاب د رياضة ف لقوات لمسلحة لملكية. دار زوراق لبدية ديالو ف تحكيم ف لبوطولا پرو ف 4 نونبر 2012 ف لماتش بين وداد فاس ؤ حسنية اݣادير. ف 2015 ولا حكم دولي د لفيفا. ف 29 يوليوز 2017، كان حكم معاون ف لماتش د سوپر لفرانصاوي د طروفي دي شومپيون لي تلعب بين پاري سان جيرمان ؤ ا اس موناكو ف تيران بن بطوطة. ف 2019، حكم لفينال د كاس لعرش بين حسنية اݣادير ؤ تيحاد لبيضاوي. ف 2021، ختارتو لفيفا باش يكون حكم د لڤار ف لمسابقات د كورة د رّجال ؤ لعيالات ف لعاب لؤلمپية د طوكيو. حكم زوراق تلاتة د لماتشات ف دور ديال لݣروپات. ف 2022، كان حكم د لڤار ف لفينال د كاس افريقيا بين سينيݣال ؤ مصر. ف نفس لعام، تعين باش يكون حكم د لڤار ف كاس لعالم ف قطر.
لحج ف لإسلام

لحج هو موسم ديني كيكون مرّة ف لعام للمدينة د مكة، و هو الركن لخامس ف لاسلام. لحج هو فرض عين على كل مسلم وصل للسن د لبلوغ. اي واحد عندو لقدرة باش يديرو، خاص يديرو على لاقل مرة ف حياتو. الناس اللي تيمشيو للحج تيتسمّاو حاج (لا كان راجل) و حاجّة (لا كانت مرا). لحج تيبدا ف نهار 8 من شهر ذو لحجة، و تيبقا ما بين 5 ايام تال 6. فيه بزاف د لحوايج اللي خاص يدّارو باش يكون كامل، منهم ان لواحد خاص يدور 7 د لمرات على لكعبة، يوقف على الجبل د عرفة، و يرمى حجيرات على الشيطان.
محمد مجاهد

محمد مجاهد (تولد ف 21 فبراير 1961 ف دوار القليع، ف النواحي د تاونات) هو طبيب و سياسي مغريبي. هو من لمؤسسين ديال لحيزب شتيراكي لموحد، و كان هو لامين لعام ديالو من 2007 ل 2012، قبل ما تنتاخب موراه نبيلة منيب.
محمد بلحسن لوزاني

محمد بلحسن لوزاني (تولد و مات ف فاس، 17 يناير 1910 - 9 شتنبر 1978)، كان صحافي و سياسي مغريبي، من الرموز د لحركة لوطنية. هو لمؤسس د لحزب د الشورى و لاستقلال، و د جورنال د "عمل الشعب". لوزاني كان هو لعكس ديال علال لفاسي، و ماكانش كيتفاهم معاه. تدابزو من اللول على شكون ايحكم لحركة لوطنية. لفاسي كان بلدي، قرا ف لقرويين وتيحكم حزب لاستقلال، بينما لوزاني قرا بلفرانساوية، و كان تيكتب بيها وتيدافع على لحرية لفردية و حقوق لانسان. حياتو. ف 1960، كان لوزاني وزير د الدولة. من مورا لمحاولة د لانقلاب د 1971، مشاتليه يدو ليمنية و تعلّم يكتب بليسرية.
مراد سلام

مراد سلام (بلامازيغية: ⵎⵓⵔⴰⴷ ⵙⴰⵍⴰⵎ - تولد ف 1980 ف بني سيدل جبل) هو مغني مغربي كيغني بالريفية. عندو اغاني ملتازمة، و اغاني معروفة ديال لعراسات و الشعبي. لالة اللي تيغني بيها بزاف هي لݣيطار. ف 2017، عتازل لموسيقا ف مرة. لاغاني ديالو. مراد سلام معروف بزاف عند الناس اللي تيسمعو لاغاني الريفية، وعندو عدد د لاغاني لمعروفة، منها بحال دابا:
خديجة أطلس

خديجة بويزلوفة (تولدات ف 6 يناير 1975 ف ايت ايسحاق)، اللي كاتسمّا تا خديجة اطس (بلامازيغية: ⵅⴰⴷⵉⵊⴰ ⴰⵟⵍⴰⵙ)، و لاّ اللبؤة د لاطلس، هي مغنية مغريبية تاتغني بلامازيغية د لاطلس و بالدارجة. خديجة اطلس تاتغني بزاف د لانواع موسيقية (بحال الشعبي و الراي و لعيطة)، و لكن اكتر حاجة معروفة بيها هي احيدوس ديال لاطلس، و اللي شاركات بيه ف بزاف د لمهرجانات ف لمغريب و لخارج ديالو. ف 2018، بدات خديجة اطلس تاتمتل ف لمسلسلات بالشلحة، و بانت ف مسلسلات منها "تاموايت"، "الدموع البريئة" و "حكاية موحى".
سليمان الريسوني

سليمان الريسوني (تولد ف 5 يونيو 1972 ف لقصر لكبير) هو صحافي و مناضل د حقوق لانسان مغريبي، و الرئيس د التحرير ديال جورنال د "اخبار ليوم". نهار 22 ماي 2020، تعتاقل الريسوني بالتهمة ديال "هتك عرض" لراجل مغريبي اخر. من مورا عام د لمحاكمة ف حالة عتيقال، و اضراب على لماكلة، تحكم عليه بلحبس 5 سنين بتهمة "لاعتداء الجنسي"، واخا بزاف د الناس تيقولو باللي هاديك لمحاكمة كانت سياسية و باللي هو مشا للحبس حيت صحافي. ف 29 يوليوز 2024، خرج من لحبس بعدما جاه عفو ملكي.
هسپريس

هسپريس هوّا جورنال اليكطروني مغريبي تاسس ف 2007 من لخّوت امين و حسن لݣنوني، لي كانو تيعيشو ف كانادا. هوّا جورنال اليكطروني ف لمغريب من الناحية د الزيارات، و تيدخل ليها تقريبا مليون واحد كل نهار. ف 2018، ربحات هسپريس لجائزة د "احسن جورنال اليكطروني عربي"، لي تابعة ل لجوائز د "افضل لعرب" لي تنضمات ف مراكش.
الزبير بن بوشتى

الزبير بن بوشتى (مزيود ف 1964 ف طانجا) كاتب مسراحي مغريبي. كان خدا لجايزة د "تيحاد كتاب لمغريب د لادباء الشباب" عام 1992 على مسراحيتو "لاخطبوط"، و جايزة افضل نص مسراحي ف "لمهرجان لوطني د لمسرح لمغريبي" ف مكناس ف 2004، على مسراحية "للا جْميلة"، و نفس لجايزة ف نفس لمهرجان عام 2008 على مسراحيتو "اقدام بيضاء". ف لبدية د عام 2000 خدم معا لموخريجة لميريكانية الين ستيوارت ف اقامة فنية ف مسرح "لاماما" ف مانهاتن ف نيويورك، و لّي فيها وجّد حكاية احمد اليعقوبي "الليلة ما قبل التفكير".
پرامبانان

پرامبانان (ب لاندونيسية Candi Prambanan، ب جّاڤانية ꦫꦫꦗꦺꦴꦁꦒꦿꦁ، "رارا دجونݣرانݣ") هوّا معبد هندوسي كيرجع ل لقرن تّامن جا 17 كيلوميطر من مدينة يوݣياكارطا، اندونيسيا. لمعبد مديور ل تّريمورتي (تالوت مقدس هندوسي) ديال رّبايب براهما (رّب لخالق)، ڤيشنو (رّب لحامي)، ؤ شيڤا (رّب د لموت). لمعابد ديال پرامبانان ؤ بوروبودور داخلين ف لّيستة د ليونسكو د تّرات لعالمي.
محمد أمين بنيوب

محمد امين بنيوب (مزيود ف 1965) كاتب ؤ ناقد مسراحي مغريبي. كان خدا ديپلوم من لمعهد لعالي د لفن لمسراحي و تّنشيط تّقافي. ؤ هوّا ؤستاد باحت ف نفس لمعهد، ؤ كان لمودير لجهوي د وزارة تّقافة ف جيهة مراكش تانسيفت لحوز. عندو مجموعة د لمؤلفات لمسراحية ؤ كتابات نقدية.
عبد اللطيف فردوس

عبد اللطيف فردوس كاتب ؤ ناقد ؤ موخريج مسراحي مغريبي. ف 1968، نضمّ ل نّادي لفني لمراكشي باش يمارس هوايتو د لمسرح، بعدما سالا لقراية ديالو ف لعلوم سّياسية و تّاريخ و لجغرافيا. كان ف نفس لوقت خدام ؤستاد ديال لڤولي. ف 2007 كان خدا جايزة احسن نص مسراحي، و لجايزة لكبرى د لمهرجان لوطني د لمسرح لاحترافي ف مكناس.
محمد حدو شيݣر

محمد حدو شيݣر، تولد ف 1932 ف لخميسات ؤ مات ف 15 فبراير 2022 ف رّباط، كان سياسي مغريبي. حياتو. من اصل امازيغي، تولد حدو شيݣر ف لخميسات ف 1932. كان وزير ف لحوكومة لمغريبية من 1963 حتال 1979 ؤ شد بزاف د لمناصب مختالفة. كان داخل شيݣر ف لحركة شّعبية قبل مايعاون ف تاسيس د حيزب تجمع لوطني د لاحرار ف 1978. مورما دوز لكاريير ديالو ف سّياسة، خدا شيݣر دوكتورا د دّولة ف لاداب ؤ ديراسات لعربو-اسلامية. ب ضبط ف 1986 من لجاميعة د بوردو 3 علا لموضوع د "لجاحض ؤ لمدهب ديالو د لمعتزلة". توفا شيݣر ف 15 فبراير 2022 ف رّباط ف لعمر د تسعين عام، ؤ تدفن ف لمقبارة د شوهادا ف نفس لمدينة.
لكم.كوم

لكم. كوم هو جورنال الكتروني مغريبي تاسس ف 2010 و حبس ف 2013. التاريخ. تاسس لكم ف دجنبر 2010. بداها الصحافي علي انوزلا، و جا معاه بوبكر لجامعي من بعد. ف شتنبر 2013، تعتاقل انوزلا بالتهمة ديال انه نشر ڤيديو تايشجع على لارهاب، و ف دجنبر ديال نفس لعام، تسدّ السيت. ف غشت 2015 عاود طلق انوزلا نسخة خرة ديال السيت سمّاها "لكم 2"، و باقا خدّاما تال دابا.
سعيد حوات

سعيد حوات (مزيود ف 1953 ف كازا) كاتب ؤ مومتيل مسراحي مغريبي.
طيل كيل

طيل كيل (بلفرانساوية: Telquel) هي مجلة مغريبية تاتخرج مرة ف السيمانة، و الشعار ديالها هو "لمغريب كيما هو". طيل كيل عندها نسخة ب لفرانساوية (هي اللّولا، تاسسات ف 2001)، و نسخة ب لعربية (بدات ف 2019). الرئيس ديال التحرير ديال النسخة لفرانساوية هو رضا دليل، و د لعربية هو مختار العماري. طيل كيل كانت عندها تا نسخة ب داريجة، سميتها نيشان، من 2006 ل 2010. ف 2009، منعات لوزارة د الداخلية طيل كيل و نيشان حيت دارو استبيان على لماليك (كانت النتيجة ديالو باللي 91% من لمغاربة عاجباهم لخدمة د لماليك).
لحسن قناني

لحسن قناني فيلسوف ؤ باحت ؤ كاتب مسراحي مغريبي. بدا لكاريير ديالو ف لكتابة لمسراحية من 1984.
فاطمة بليامون

فاطمة بليامون (مزيودة ف اقليم سطات) ؤستادة، شاعيرة زجالة، كاتيبة و سيناريست. ؤ هيّا عضوة ف جمعية حال لغيوان.
كنزة الغالي

كنزة الغالي (مزيودة ف 1 يناير 1963 ف غفساي) كاتيبة ؤ اكاديمية ؤ سياسية ؤ ديپلوماسية مغريبية. ؤ هيا عضوة ف حيزب ستيقلال. خدات دوكتورا ف لّوغة و لحضارة سّپنيولية من كلية لاداب و لعولوم لانسانية د الرباط اݣدال، ؤ ماسطر من لكلية لمستاقلة د مدريد ف 2005، على موضوع لاتار د لهيجرة على تّنمية لمستدامة و تدبير لموارد طّبيعية، و ديپلوم د لميتريز ف لاداب سّپنيولي من جاميعة محمد لخامس ف 2001، و كانت كاتوجّد ماسطر على حوار لحضارات و لاديان ف جامعة برشلونة. كنزة لغالي مجوجة ؤ عندها 4 د لولاد.
لوديسك

لوديسك هو سيط اخباري مغريبي تاسس ف نونبر 2015، و تينشر بلعربية و لفرانساوية. لوديسك هو واحد من لمواقع لقلال ف لمغريب اللي بلفلوس، و خاص لواحد يخلص عاد يقدر يقرا لمقالات ديال التحقيقات ديالو. الرئيس ديال التحرير د لودسيك هو علي عمار، و لمقر ديالو جا ف الدار لبيضا. من بين الناس اللي شاركو ف التاسيس د لوديسك كاين الصحافي عمر الراضي، اللي تحكم عليه ب 6 سنين د لحبس ف 2020.
سنتيميتر

سّنتيميتر ؤلا سّانتيم ؤلا سّانتي (ب نّݣليزية لميريكانية centimeter) هيّا عبرة د طّول لي كاتساوي ميترو. كيتّرمز ليها ب cm ف سّيستيم لميتري. كلمة "سنتيميتر" مركبة من سنتي- لي كاتعني ؤ ميتر ؤلا ميترو. سّنتيميتر كان من بين لعبرات د سّاس ديال سيستيم د سنتيميتر-ݣرام-تانية لي تعوض ب سّيستيم لعالمي د لعبرات. لحرايفيا د لمجالات لعلمية ؤ تّقنية، من غير لميترو، عادتن كيفضّلو يستعملو لعبرات د طّول لي كيتضربو ؤلا كيتقسمو على 1000 بحال لميليميتر ( ميترو) ؤلا لكيلوميطر (1000 ميترو)، ولاكين سّنتيميتر مخدّم بزاف من عند نّاس لعاديين ف لحياة ليومية. لموقابيلات ب عبرات خرين. واحد ميليليتر كيساوي 1 سنتيميتر مكعّب ف سّيستيم لعالمي د لعبرات.
ميليميتر

لميليميتر (ب نّݣليزية لميريكانية milimeter) هيّا عبرة د طّول لي كاتساوي ميترو. كيتّرمز ليها ب mm ف سّيستيم لميتري. لميليميتر كيساوي سنتيميتر ؤ انتش. 1 انتش كيساوي ب تّحديد 25. 4 ميليميتر. كلمة "ميليميتر" مركبة من ميلي- لي كاتعني ؤ ميتر ؤلا ميترو. اصغر طول يقدر يشوفو بنادم ب لعين كيساوي تقريبان مابين 0. 02 و 0. 04 ميليميتر، لي جات تقريبان بحال لعبار ديال لغلض ديال شعرة رقيقة. تعريف علمي. من 1983، تّعريف د لميترو هوّا لمسافة لي كيقطعها شّعا ف تانية. نقدرو ضونك نعرّفو لميليميتر بشكل دقيق ب عتيبارو لمسافة لي كيضربها شّعا ف تانية.
كيلوميتر

لكيلوميتر ؤلا لكيلوميطر (ب نّݣليزية لميريكانية kilometer، ب ختيصار كلم) هيّا عبرة د طّول لي كاتساوي 1000 ميترو. كيتّرمز ليها ب km ف سّيستيم لعالمي د لعبرات. ف اغلبية د لبلدان، كيتخدّم لكيلوميطر ف تّعبير على لمسافات بين لمناطق لجغرافية. ف لميريكان ؤ لمملكة لمتحدة كيتّسعتمل بلاصتو لميل لي كيساوي 1، 60934 كيلوميطر. كلمة "كيلوميتر" مركبة من كيلو- لي كاتعني 1000 ؤ ميتر ؤلا ميترو.
ميكروميتر

لميكروميتر ؤلا لميكرون (ب نّݣليزية لميريكانية micrometer ؤلا micron) هيّا عبرة د طّول لي كاتساوي ميترو ؤلا ميليميتر. كيتّرمز ليها ب μm ف سّيستيم لميتري. كلمة "ميكروميتر" مركبة من ميكرو- لي كاتعني ؤ ميتر ؤلا ميترو.
نانوميتر

نّانوميتر (ب نّݣليزية لميريكانية nanometer) هيّا عبرة د طّول لي كاتساوي (واحد على مليار) ميترو. كيتّرمز ليها ب nm ف سّيستيم لعالمي د لعبرات. كلمة "نانوميتر" مركبة من نانو- (من ليونانية لبالية، "نانوص" ب معنى "قازام") لي كاتعني، ؤ ميتر ؤلا ميترو. نّانوميتر كيتخدّم بزاف ف لمجال د نّانوطيكنولوجيا.
پيكوميتر

لپيكوميتر (ب نّݣليزية لميريكانية picometer) هيّا عبرة د طّول لي كاتساوي (واحد على تريليون) ميترو ؤلا نانوميتر. كيتّرمز ليها ب pm ف سّيستيم لعالمي د لعبرات. كلمة "پيكوميتر" مركبة من پيكو- لي كاتعني ؤ ميتر ؤلا ميترو. لپيكوميطر كيتّستعمل ف لفيزيك د لفرتيتات ؤ لفيزيك نّووية، حيت لفرتيتات تّحتدرية كيكونو صغار بزاف.
فيمطوميتر

لفيمطوميتر (ب نّݣليزية لميريكانية femtometer) هيّا عبرة د طّول لي كاتساوي (واحد على كوادريليون) ميترو ؤلا (واحد على مليون) نانوميتر. كيتّرمز ليها ب fm ف سّيستيم لعالمي د لعبرات. كلمة "فيمطوميتر" مركبة من فيمطو- (من دّانماركية ؤ نّورڤيجية، "فيمطين" ب معنى "خمسطاش")، ؤ ميتر ؤلا ميترو.
محمد أكوناض

محمد اكوناض (ب الامازيغية: "ⵎⵓⵃⵎⵎⴰⴷ ⴰⴽⵓⵏⴰⴹ") تزاد عام 1950 ف دوار تيغيرن حدا تامانار ف اداوݣيلول ف قبيلة احاحان، واحد لقبيلة شلحة ف سوس جات بين اݣادير و صويرة، هو واحد من لموناضيلين الامازيغ لكبار، دافع على لامازيغية ف بزاف ديال المجالات من بكري، كتب بزاف ديال لكتوبا بالامازيغية، خدم حتا ف مجال الاعلام من عام 1993. قرّى لعربية ف واحد لّيسي ف اݣادير، و هو عضو نشيط ف منظمة "تاماينوت" فرع اݣادير. ربح جائزة لمعهد لملكي د تّقافة لامازيغية ف طّرجامة عام 2006.
لمعهد لملكي د التقافة لأمازيغية

لمعهد لملكي د تّقافة لامازيغية (ب لامازيغية ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ، "اسيناݣ اݣلدان ن توسّنا تامازيغت") مؤسسة اكاديمية لمقر ديالها كاين ف رّباط، تدارت ف اكتوبر 2001 ب ضاهير شريف نمرة 1-01-299 صدرو لماليك محمد سّادس، ؤ "كاتّمتع ب اهلية قانونية كاملة و ستيقلال مالي". لهدف د لمجلس هوا باش يعطي ستيشارة ل لحوكومة لمغريبية على ود تّطوير ؤ لمحافضة على لّوغة لامازيغية، ؤ لموساهمة ب برامج د لبحت لعلمي عندها علاقة ب تّقافة ؤ لّوغة لامازيغية، ؤ لادماج ديالهوم ف تّعليم ؤ لاعلام ؤ لمؤسسات د لبلاد.
ديسيميتر

دّيسيميتر (ب نّݣليزية لميريكانية decimeter) هيّا عبرة د طّول لي كاتساوي ميترو ؤلا 10 سنتيميتر. كيتّرمز ليها ب dm ف سّيستيم لميتري. كلمة "ديسيميتر" مركبة من ديسي- لي كاتعني، ؤ ميتر ؤلا ميترو. دّيسيميتر من بين لعبرات د طّول لي ماكيتخدّموش بزاف. مابين 1901 ؤ 1964، كان تّعريف د ليطرو بلي كيساوي 1 ديسيميتر مكعّب. تّعريف د ليطرو دابا معتامد على لكيلوݣرام.
ديكاميتر

دّيكاميتر (ب نّݣليزية لميريكانية decameter) هيّا عبرة د طّول لي كاتساوي 10 ميترو ؤلا كيلوميطر. كيتّرمز ليها ب dam ف سّيستيم لميتري. كلمة "ديكاميتر" مركبة من ديكا- لي كاتعني 10، ؤ ميتر ؤلا ميترو. دّيكاميتر من بين لعبرات د طّول لي ماكيتخدّموش بزاف. دّيكاميتر كيتخدّم شي مرات ف لميطيورولوجيا ف لحساب ديال لعلو جّيوپوطونسييل (علو جغرافي من لمستوى د لبحر معدّل باش ياخد ف لعتيبار لختيلاف د لجادبية)، ؤ دّيكاميتر مكعب كيتخدّم شي مرات ف لحساب ديال لحجم د لما ف لويدان ؤ ضّايات. لار هيّا عبرة د تّيساع لي كاتساوي 1 ديكاميتر مربّع.
هيكطوميتر

لهيكطوميتر (ب نّݣليزية لميريكانية hectometer) هيّا عبرة د طّول لي كاتساوي 100 ميترو ؤلا كيلوميطر. كيتّرمز ليها ب hm ف سّيستيم لميتري. كلمة "هيكطوميتر" مركبة من هيكطو- لي كاتعني 100، ؤ ميتر ؤلا ميترو. لهيكطوميتر من بين لعبرات د طّول لي ماكيتخدّموش بزاف. ب لموقابيل، لهيكطار ؤلا هيكطوميتر مربّع هيّا عبرة د تّيساع لي مستعملة بزاف.
عبد الحق الزروالي

عبد الحق الزروالي (مزيود ف 17 فبراير 1952 ف فاس) كاتب ؤ مومتيل ؤ موخريج مسراحي مغريبي. كيتّعتابر من روّاد لمسرح لفردي ف لمغريب ؤ ف منطقة شمال افريقيا ؤ شّرق لاوسط. حياتو. تّولد الزروالي ف فاس و عاش فيها طفولتو و شوية من شبابو. فاش كان عضو ف النادي التقافي ديال حيزب لاستقلال، شارك ف مسرح الطفل و مسرح لهواة مابين 1961 و 1976. زيادة على النشاط لمسراحي ديالو، كان الزروالي خدام ف لاعلام لمكتوب و لمسموع و لمتشاف. كان موحرير ف جورنال الانباء و جورنال العلم، و كتب ف دوريات خرة. دار لاعداد و التقديم ديال عدد د لبرامج د الراديو، منها "اشراقات فكرية" لي دام سنوات و كان كيتّرض ف لاداعة لوطنية قبل النص د الليل. ف السينيما و التلفازة، شارك ف التمتيل و لكتابة د السيناريو ديال عدد د لاعمال، و عندو تا كتابات شعرية بحال ديوان "نشوة البوح"، زيادة على تاليف رواية "الريق الناشف".
لحركة د 20 فبراير

لحركة د 20 فبراير (بلامازيغية: ⴰⵎⵓⵙⵙⵓ ⵏ 20 ⵙⵉⵏⵢⵓⵔ) هي حركة حتجاجية كانت ف لمغريب، ف لوقت د الربيع د الشعوب. تاسسات هاد لحركة نهار 20 فبراير 2011 من بزاف د الشباب تابعين لبزاف د التيارات، و لاّ مستاقلين، و كانو تيطالبو بالتبدال ديال لوضعية ف لمغريب، بالكرامة و الديموقراطية و الحرية و لعدالة. درات لحركة د 20 فبراير بزاف د لمظاهرات ف كتر من 54 مدينة، و كانو تيوصلو الناس اللي تيشاركو فيها للعشرات د لالاف.
أليساندرو ڤولطا

اليساندرو ڤولطا، تزاد فمدينة كومو ف 18 فبراير 1745 ومات فنفس المدينة ف 5 مارس 1827، هو بقشاش فالفيزيك والشيمي. معروف بالحجرة ديال الضّو لي تتسمى تستيفة ڤولط، والعبرة ديال الحمل ديال الضو هو الڤولط. القراية. فعام 1758 بدا القراية فالبلاغة والفلسفة ف المدرسة ديالت اليسوع. ف عام 1761 مشى المدرسة الملكية فكومو، كمّل القراية و تصاحب مع الرهبان جوليو تشيزاري ݣاطوني، هو لي شجعو يمشي العلوم، خلاّه يتريني فالاّبو ديال العلوم الطبيعية لي كاين فبرج السور ديال كومو المعروف بسمية "طوري ݣاطوني" (). من تما خلّى مشروع عائلتو لي هو يتعلم الدين و لقانون. الضو و الحمل. ملي لقى لويجي ݣالفاني الضو ديال البهايم، بالتجربة على عضلات الجرانة و ما كناش عارفين بلي خص الضايرة ديال الضو دائرة تكون مسدودة بالمعدن. ف 1800، نشر ڤولطا، ف بريّة ل رئيس الجمعية الملكية، ختراع التستيفة ديال الضو، تستيفة مصاوبة من صفيحات الزنك و النحاس، و تيعزل كل جوج صفيحات بورق رطب. و فسر بلي صفيحة النحاس تيكون عندها شارج ناقصة و الزنك شارج زايدة. ف 1801، قدم ڤولطا الباتري لي صاوب لمعهد فرانسا.
تويتر

اكس (ب ) لي سميتو لقديمة و لي باقة متداولة عند الناس تويتر (ب ) هو واحد لموقع ميريكاني د التواصل لاجتماعي، اللي يمكن للواحد يكتب فيه ميساجات قصيرة، ما تيفوتش كل واحد فيها 280 كاراكطير. تاسس لموقع ف مارس 2006 من عند جاك دورسي و نوا ݣلاس و بيز ستون و ايڤان ويليامز. ف 2017، كان لعدد د الناس اللي كيخدمو تويتر علاين 327 مليون واحد. ف 25 ابريل 2022، لمجلس لاداري ديال شّركة د تويتر علن بلي قبل طّلب د شّرا ديال شّركة من عند ايلون ماسك ب 44 مليار دولار. ف 11 ماي 2023، ختار ايلون ليندا ياكارينو بش تخلفو على راس لادارة ديال تويتر. ف 23 يوليوز 2023، ايلون ماسك علن بلي غادي يبدل لّوݣو و لاسم د لموقع ل لحرف "X".
أم كلتوم

فاطمة بنت الشيخ لمودن براهيم السيد لبلتاجي، لمعروفة بام كلتوم (تولدات ف 31 دجنبر 1898 ف الدقهيلة - ماتت ف 3 فبراير 1975 ف لقاهرة) هي مغنية و ممتلة مصرية. كانت من بين لمغنيات لمعروفات بزاف ف لقرن 20 ف لبلدان لعربية كاملة. كانو عندها بزاف د السميات اللي تعرفات بيهم، بحال الست، و سيدة الطرب لعربي، و كوكب الشرق. لاغاني ديالها. خدمات ام كتلوم مع بزاف د الناس معروفين بحال الشوعارا نزار قباني و احمد شوقي و لملحن رياض السنباطي، و هادشي خلا لاغاني ديالها يتعرفو كتر، ماشي غي من الصوت، و لكن تا من جيهت لكلمات و لالحان. من بين لاغاني ديالها لمعروفين كاين:
كاپتن ماجد

كاپتن ماجد (ب جاپونية: "キャプテン翼"؛ كتعني حرفيا "كاپتن تسوباسا") هي سيرية د لمانݣا و مسلسل د انيمي جاپوني مشهور. بدا لكاپتن ماجد ف 1981 من لقصة اللي كتب يويشي طاكاهاشي، على واحد لولد اللي كيلعب كورة وكيحلم باش يلعب كاس لعالم مع فرقتو. لمسلسل كامل فيه 128 حلقة. الترجمة د كاپتن ماجد بلعربية خرجات ف 1983 و تسمّات على اللاعب السعودي ماجد عبد الله، اللي هو اللعاب لي ماركا اكبر عدد د لبيوتا ف التاريخ د السعودية و د ݣاع اللعابة لعرب (كتر من 500 بيت ف لمجموع).
نادية ياسين

نادية ياسين (مزيودة ف دجنبر 1958) ناشطة سياسية اسلامية مغريبية، بنت عبد السلام ياسين، مؤسس جماعة لعدل و لاحسان، وهي المؤسسة و لمشرفة على لخدما تلعيالات وسط الجماعة، كيما هي محاضرة وكاتبة لبزاف تالمقالات.
ناسا

ناسا ؤلا نازا (بلينݣليزية: NASA - National Aeronautics and Space Administration - لادارة لوطنية د لملاحة الجوية و لفضاء) هي وكالة تابعة للحكومة د ميريكان، تاسسات ف 1958. الناسا مسؤولة باش تدير ابحات مدنية و عسكرية على لفضاء، و دارت بزاف د لاسفار باش تكتاشف بزاف د لكواكب و لبلايص ف لفضاء، منها اسفار للقمر و لمريخ و للمحطة لفضائية الدولية.
بني ورياغل

بني ورياغل ولاّ ايت ورياغل (بلامازيغية: ⴰⵢⵜ ⵡⴰⵔⵢⴰⵖⵍ) هي قبيلة مغربية جات ف لمنطقة د الريف، ف النواحي د لحسيمة. تعرفات بزاف لقبيلة ف التاريخ لعصري د لمغريب، كتيرشي ق لوقت د لحرب د الريف، حيت هي لقبيلة ديال محمد بن عبد الكريم الخطابي. ناس معروفين. من الناس لمعروفين اللي لاصل ديالهم من بني ورياغل، كاين:
إيديتور ب الشوفان

ليديتور ب الشوفان (ب نّݣليزية Visual editor) هوّا سوفتوير ديال لكتابة ؤ تّعديل د لفيشيات د تّيكست لي كيستعمل انطيرفاص ب تّيكست ؤلا ب رّسيم، باش يحوّل نّص لي كيكتبو لواحد ل كوض ديال لماركاپ، بحال هاش طي ام ال، لكوض د ويكي ؤ غيرهوم. هاد لبلان كيتسمّا عادتن "داكشي لي كاتشوف هوا لي كيبان" ؤلا ب نّݣليزية، ب ختيصار WYSIWYG. ف بزاف د نواع ليديتورات ب الشوفان كيقدر لواحد يتحوّل ب سهولة ل لكتبة ب لكوض نيشان (ايديتور ب لكوض سورس)، بحال نيت ف ويكيپيديا ؤلا ف سّوفتوير ديال تّدبير د لپروجيات دجيرا. ليديتور ب الشوفان كيقدر يعطي لامكانية ل خدايمي باش يجر ؤ يزيد عناصر غير ب سّوري ؤلا ب كليك على بوطونة.
لسجبوت

لسجبوت (سميّة لاصلية Lsjbot) هوّا بوت لي كيصاوب لمقالات بشكل ؤطوماتيكي ختارعو سڤيركر يوهانسون. هاد لبوت قاد تقريبان نّص د لمقالات ديال ويكيپيديا ب سّويدية ؤ مابين 80 تال 99% ديال لمقالات ديال ويكيپيديا ب لكيبوانو ؤ ب لواراي. لبوت كيركّز سيرتو على لكائنات لحية، ؤ تّضاريس ؤ لعناصر لجغرافية بحال لويدان، سّدود، جّبال ؤ غيرهوم. معا لمجي د عام 2014، كان قاد 2. 7 مليون مقال، ب موعدّال ديال 10، 000 مقال ف نّهار، ؤ من داك لوقت تال يناير 2019 كان قاد 9. 5 مليون مقال ب موعدال ديال 4000 مقال ف نّهار. جوج تلات منهوم ف ويكيپيديا ب لكيبوانو، لي هيّا لّوغة د لم ديال مرات يوهانسون. ف 15 يونيو 2013، وصلات ويكيپيديا ب سّويدية ل مليون مقال ؤ ولات تامن ويكيپيديا كاتحقق هاد لهاداف. حاليا هاد نّسخة د ويكيپيديا فايتة 2 د لملاين د لمقالات. ف 2020، لسجبوت كان كايدير غير صيانة د لمقالات ف ويكيپيديا ب لكيبوانو، بلا مايزيد مقالات جداد بشكل منهاجي كيما قبل. بزاف د وسايل لاعلام نتاقدو تّخدام د هاد لبوت، حيت داكشي لي كيكتب ماكاتكونش فيه لمسة د بنادم. جّورنال د سيدني مورنين هيرالد قارنات لخدمة د هاد لبوت معا داكشي لي دار فيل پاركر لي كيتڭال بلي نشر 85، 000 كتاب مكتوبين ب بوت. يوهانسون دافع على لخدمة ديالو ب لقول بلي يلا ماتكتبوش هاد لمقالات بشكل ؤطوماتيكي، "غادي تولي ويكيپيديا فيها نحياز ل محتوى كيكتبوه رجال شباب ؤ بويض لي كيعكسو لهتيمامات غير ديال هاد لفيئة".